El Consell Agrari i el SEPE invertixen 226.816 euros per a condicionar camins agrícoles i séquies
23 d’agost 2018

![Imagen 1](/media/pqvjxk2y/69_maq_img_4589-horizontal.jpg)![Imagen 2](/media/kxpp2d4b/69_maq_img_4563-horizontal.jpg)

El Consell Agrari de Sagunt i el Servei Públic d'Ocupació Estatal (SEPE) han invertit un total de 226.816 euros en treballs de condicionament en camins agrícoles i en séquies del terme municipal. Per este motiu, s'han contractat 70 persones durant juliol i agost que han millorat camins i séquies i així evitar els problemes relacionats amb els regs com les inundacions o els incendis. Les zones d'actuació han sigut les partides de Montíver i Gausa, així com séquies del Rei i de Gabau. La part corresponent a l'Ajuntament de Sagunt ha ascendit a 25.800 euros i la part subvencionada pel SEPE a 201.016 euros.​

  

![](/media/in0gxq4f/69_c_img_4554cuerpo.jpg)  
  

El delegat del Consell Agrari, Enric Ariño, ha manifestat la satisfacció per donar treball al sector agrícola que en època estival sempre disminuix fins que comença la campanya de la taronja i ha destacat que el rendiment de les obres “**ha sigut superior malgrat les dificultats relacionades amb la falta de maquinària especialitzada ja que també s'han realitzat treballs desbrossat en les partides de Rubio i de Càrcer, prop dels termes municipals d'Algímia d'Alfara i Torres-Torres**”.

  

Les zones d'actuació han sigut, a més de les esmentades pel delegat, la partida de Montíver entre els camins de Torreta, Rodamilans, Montíver i les seues interseccions en els polígons 31 i 32; la part baixa de la partida de Gausa entre el camí de Gausa i Llíria i les seues interseccions, en els polígons 41, 42, 81 i 82; així com les zones que afecten  les principals séquies superficials del sistema hidràulic existent en el municipi, tractant-se de la séquia del Rei i la séquia de Gabau, en la zona baixa de Montíver. 

  

Les accions que s'han dut a terme en les diferents partides han sigut bàsicament la restauració de cunetes, reparació de defectes en el ferm i condicionament de la xarxa de camins de les diferents partides amb la finalitat de facilitar l'accés i circulació de vehicles pesats. En les séquies, els treballs realitzats han consistit a facilitar l'evacuació de l'aigua al mar i evitar riscos d'inundació en èpoques de gota freda.

 ![](/media/ojse35n5/69_c_img_4559cuerpo.jpg)  
![](/media/zgbbgrwj/69_c_img_4577-cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/el-consell-agrari-i-el-sepe-invertixen-226-816-euros-per-a-condicionar-camins-agricoles-i-sequies/ "Facebook")
*   [](http://twitter.com/share?url=https://aytosagunto.es/va/actualitat/el-consell-agrari-i-el-sepe-invertixen-226-816-euros-per-a-condicionar-camins-agricoles-i-sequies/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-agrari-i-el-sepe-invertixen-226-816-euros-per-a-condicionar-camins-agricoles-i-sequies/ "Linked In")
*   [](mailto:?body=https://aytosagunto.es/va/actualitat/el-consell-agrari-i-el-sepe-invertixen-226-816-euros-per-a-condicionar-camins-agricoles-i-sequies/)